stanford-oval/wikipedia huggingface dataset:
Dampierre-en-Burly

| Dampierre-en-Burly |
| --- | --- |
 Saint Pierren kirkko ja Château de Dampierre
 vaakuna
 Dampierre-en-Burly
 Koordinaatit: 47°45′39″N, 2°31′06″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Orléans
Pinta-ala:  
 – Kokonaispinta-ala:  47,4 km²
Väkiluku (2019):  1 452 
 – Väestötiheys:  30 as./km²
Kunnan numero:  45122
 
 Kunnan kotisivut 
Infobox OKVirheellinen NIMI-arvo: 
Dampierre-en-Burly on kunta Ranskassa Loiret’n departementissa Centre-Val de Loiren alueella. Se sijaitsee Loirejoen varrella, noin 54 kilometriä Orléansin kaupungista itään.
Kaupungin keskustassa sijaitsevan lammen rannalla on linna Château de Dampierre. Se on rakennettu 1600-luvulla vanhan linnan pohjalle, ja kunnostettu 1800-luvulla. Se listattiin historialliseksi muistomerkiksi 6. maaliskuuta 1928. Linna ei ole avoinna vierailijoille. Linnan lähellä on Saint Pierren kirkko, joka on rakennettu 1800-luvulla. Kirkossa on muutama vanha maalaus. Yksi on 1500-luvun lopun flaamilaiskoulua edustava maalaus, joka esittää Jeesusta Martan ja Marian kanssa. Toinen on 1700-luvun espanjalaisen taidemaalarin Antonio González Velázquezin maalaus, joka kuvaa pyhiinvaellusta.
Vähän keskustan ulkopuolella on sirkus- ja illuusiomuseo Musée du Cirque et de l’Illusion.
Loirejoen varrella on Dampierren ydinvoimalaitos. Laitoksen neljä painevesireaktoria tuotti vuonna 2022 sähköä 18,7 TWh, mikä kattaa yli 4 miljoonan ranskalaisen kotitalouden vuosittaisen tarpeen. Laitos työllistää suoraan tai välillisesti noin 2 000 henkilöä.
Dampierren ydinvoimalaitos
Aiheesta muualla

Kuvia tai muita tiedostoja aiheesta Dampierre-en-Burly Wikimedia Commonsissa
Crown Financial Ministries

Crown Financial Ministries on vuonna 1976 Yhdysvalloissa perustettu on tunnustustenvälinen palvelujärjestö, jonka tehtävänä on varustaa ihmisiä maailmanlaajuisesti oppimaan, soveltamaan ja opettamaan raamatullisia taloudellisia periaatteita. Järjestöllä on maailmanlaajuisesti noin 250 työntekijää ja 10000 vapaaehtoista.
Nykyinen järjestö muodostui kun Larry Burkettin Christian Financial Concepts ja vuonna 1985 perustettu Howard Daytonin Crown Ministries yhdistyivät vuonna 2000.
Crown Suomessa

Suomen Crown Ry perustettiin vuonna 2010 Espoon helluntaiseurakunnassa syksyllä 2009 pidetyn ”Bible On Money” -seminaarin jälkeen.
Aiheesta muualla

Crown Financial Ministriesin kotisivut
Crown ry:n kotisivut (Arkistoitu – Internet Archive)
Damrong Wongthong

| Damrong Wongthong> ดำรง วงศ์ทอง.Henkilötiedot |
| --- | --- |
Syntynyt: 20. maaliskuuta 1965 (ikä 59) Ratcahburi, Thaimaa
Kansalaisuus:  thai
Ammatti:  näyttelijä, laulaja
Muusikko
Aktiivisena:  1995-
Tyylilajit:  Luk thung 
Levy-yhtiöt:  Sure Entertainment 
  [ Muokkaa Wikidatassa ] [ ohje ]  
Damrong Wongthong (thaiksi ดำรง วงศ์ทอง, 20. maaliskuuta 1965 Thaimaa)  on thaimaalainen laulaja. Hän on laulaja elokuvissa Num Racahphak, Proad Pitcharana, Phoo Ying Khon Sud Thai.
Diskografia > Studioalbumit

1995 - Yang Rak Samer ยังรักเสมอ
1997 - Mai Rak Mai Wa ไม่รักไม่ว่า
1999 - Proad Phit Cha Rana โปรดพิจารณา
2000 - Jong Keb Jai Roae จงเก็บใจรอ
2001 - Num Rachaphak หนุ่มราชภัฏ
2003 - Sanae Num เสน่ห์หนุ่ม
2004 - Phleng Ek เพลงเอก
2006 - Phoo Ying Khon Sud Thai ผู้หญิงคนสุดท้าย
David Duke

| David Duke |
| --- | --- |
 David Duke vuonna 2002
Henkilötiedot
Syntynyt: 1. heinäkuuta 1950 (ikä 74)
Aiheesta muualla
Virallinen sivu
David Ernest Duke (s. 1. heinäkuuta 1950) on yhdysvaltalainen poliittinen aktivisti. Duke on valkoinen nationalisti ja kuvailee itseään roturealistiksi. Hän kannattaa rotujen sekoittumisen estämistä ja valkoista ylivaltaa.
Duke on entinen Louisianan edustajainhuoneen jäsen ja osallistunut presidentinvaalin esivaaliin sekä republikaanina että demokraattina. Hän liittyi vuonna 1967 Ku Klux Klaniin ja oli 1974–1978 Knights of the Ku Klux Klan -järjestön suurvisiirin (Grand Wizard) arvoinen johtaja.
Duke uskoo juutalaisten taloudelliseen ja poliittiseen ylivaltaan sekä mediavaltaan länsimaissa, eritoten Yhdysvalloissa. ADL on kuvaillut Dukea ”Amerikan ehkä tunnetuimmaksi rasistiksi ja antisemitistiksi”. Duke on tunnettu holokaustin kiistäjä.
Duke esittää väitettä juutalaisten maailmanlaajuisesta salaliitosta, joka pyrkii tuhoamaan valkoisen rodun maahanmuuton ja sekoittumisen kautta. Duke piti Donald Trumpia parhaana republikaanien vuoden 2016 esivaaliehdokkaista ja kehui erityisesti Trumpin suunnitelmaa karkottaa 11 miljoonaa paperitonta siirtolaista. Trump vastasi, että hän ei halua eikä tarvitse Duken kannatusta.
Aiheesta muualla

David Duken viralliset kotisivut
David Douillet

| Mitalit | Mitalit | Mitalit |  |
| --- | --- | --- | --- |
|  David Douillet |  David Douillet |  David Douillet |  |
Maa:   Ranska
Miesten judo
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | yli 95 kg |  |
|  Kultaa | Sydney 2000 | yli 95 kg |  |
|  Pronssia |  Barcelona 1992 |  yli 95 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Hamilton 1993 | yli 95 kg |  |
|  Kultaa | Chiba 1995 | yli 95 kg |  |
|  Kultaa | Chiba 1995 | avoin luokka |  |
|  Kultaa | Pariisi 1997 | yli 95 kg |  |
David Douillet (s. 17. helmikuuta 1969 Rouen) on ranskalainen judoka ja kaksinkertainen olympiavoittaja. Hän on ensimmäinen raskaan sarjan judoka, joka on voittanut kolme olympiamitalia.
Douillet'n ensimmäinen arvokisavoitto tuli vuoden 1988 nuorten Euroopan mestaruuskisoista. Vuonna 1991 Douillet voitti ensimmäisen Ranskan mestaruutensa ja sijoittui EM-kisoissa kolmanneksi sekä MM-kisoissa viidenneksi. Barcelonan olympialaisissa 1992 hän voitti pronssia. Maailmanmestaruuden Douillet saavutti 1993 Hamiltonissa Kanadassa, hän uusi mestaruutensa vuosina 1995 ja 1997.
Atlantan olympialaisissa 1996 hänestä tuli olympiavoittaja. Sen jälkeisistä loukkaantumisista huolimatta hän teki paluun huipulle Sydneyssä vuonna 2000, jolloin hän voitti toisen olympiakultansa.
Aktiivisen urheilu-uransa jälkeen Douillet on toiminut hyväntekeväisyydessä Pièces Jaunes-hankeen kummisetänä.  UNESCO on nimennyt hänet yhdeksi urheilun mestareistaan (Champion for Sport).
Aiheesta muualla

Douillet Unescon sivuilla (englanniksi) (ranskaksi) (espanjaksi)
Douillet olympic.org:ssa (englanniksi)
David Douillet Internet Movie Databasessa. (englanniksi)
Clifton (Arizona)

| Clifton |
| --- | --- |


 Koordinaatit: 33°2′26″N, 109°18′3″W 
Valtio:  Yhdysvallat
Osavaltio:  Arizona
Piirikunta:  Greenlee
Hallinto:  
 – Pormestari:  Felix Callicotte
Pinta-ala:  
 – Kokonaispinta-ala:  38,38 km²
 – Josta vettä:  0,57 km² (1,5 %)
Korkeus:  1060 m
Väkiluku (2010):  3 311
 – Väestötiheys:  87,6 as./km²
 
 http://visitcliftonaz.com/ 
Infobox OKVirheellinen NIMI-arvo: 
Clifton on kunta (town) Greenleen piirikunnassa Arizonan osavaltiossa Yhdysvalloissa. Kaupunki on perustettu vuonna 1909, ja se on piirikuntansa pääkaupunki. Vuoden 2010 väestönlaskennan mukaan siellä asui 3 311 asukasta ja sen pinta-ala on 38,4 neliökilometriä. Vuosina 2000–2010 kaupungin väkiluku kasvoi 27,5 prosenttia.
Clifton sai nimensä Henry Cliftonin mukaan. Clifton saapui 1860-luvun puolivälissä alueelle etsimään kultaa. Kullan asemesta hän löysi kuparia, jota alettiin hyödyntää.
Clifton sijaitsee San Francisco River -joen varrella. Saffordin kaupunkiin on matkaa maanteitse noin 70 kilometriä ja Tucsoniin noin 270 kilometriä.
Intiaanipäällikkö Geronimo syntyi nykyisen Cliftonin lähellä.
Park Avenue Bridge ja San Francisco River
Cliftonin kaupunkia
Aiheesta muualla

Kuvia tai muita tiedostoja aiheesta Clifton (Arizona) Wikimedia Commonsissa
Comp Air 8

| Comp Air 8 |
| --- | --- |

Tyyppi:  Potkuriturbiinikone
Alkuperämaa:   Yhdysvallat
Valmistaja:  Comp Air
Comp Air 8 on yhdysvaltalaisvalmisteinen rakennussarjasta koottava yleisilmailukone eli experimental-kone. Koneen valmistaja ilmoittaa hyötykuormaksi 2 500 paunaa eli noin 1 134 kg. Tyypillisesti kone rekisteröidään lentäjälle ja 6 hengelle matkustamopenkkeineen ja matkatavaroineen. Koneeseen voidaan sijoittaa myös kaksi lasten istuinta. Suurempaa kuormattavuutta haluttaessa valmistajalta saa vahvisteosia 200–600 paunan (91–271 kilogramman) lisäkuormalle. Koneesta on saatavilla myös tavanomaista 1,17 metrin leveää matkustamoa hieman leveämpi vaihtoehto (1,32 m).
Jämijärven onnettomuuskone

Jämijärvellä 2014 tapahtuneessa vakavassa lento-onnettomuudessa onnettomuuskone oli Comp Air 8. Onnettomuudessa kuoli kahdeksan ja loukkaantui kolme ihmistä.
Onnettomuuskone rakennettiin 2004-2009 erityisesti hyppykäyttöön. Siinä epäiltiin moottorivikaa, ja moottori kävi tarkastuksessa valmistajalla. Koelentäjä Jyrki Laukkanen koelensi koneen 2009 ja kiitti sitä onnettomuuden jälkeen lausunnossaan hyväksi ja vakaaksi koneeksi.
Tekniset tiedot

Lähde: Aerocomp
Yleiset ominaisuudet
Miehistö: 1
Matkustajat: 7
Pituus: &&&&&&&&&&&&&&09.06000009,60 m
Kärkiväli: &&&&&&&&&&&&&010.06000010,06 m
Korkeus: &&&&&&&&&&&&&&02.07400002,74 m
Siipipinta-ala: &&&&&&&&&&&&&022.&&&&0022,0 m²
Tyhjäpaino: 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.1 270 – 1 406 kg
Suurin lentoonlähtöpaino: 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.2 177 – 2 540 kg
Polttoainemäärä: 568
Voimalaite: &&&&&&&&&&&&&&01.&&&&001 × Walter M 601D -potkuriturbiini; &&&&&&&&&&&&0490.&&&&00490 kW (&&&&&&&&&&&&0657.&&&&00657 hv)
Potkuri: kolmelapainen AVIA
Suoritusarvot
Matkalentonopeus: &&&&&&&&&&&&0362.&&&&00362 km/h
Suurin sallittu nopeus: &&&&&&&&&&&&0369.&&&&00369 km/h
Lentomatka: 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.805–1 126 km
Nousukyky: 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.457–914 m/min
Aiheesta muualla

Kuvia tai muita tiedostoja aiheesta Comp Air 8 Wikimedia Commonsissa
Climate Mission

Climate Mission on suomalaisen peliyhtiön Kuuaseman kehittelemä ja Nokian vuonna 2010 julkaisema luontoaiheinen videopeli. Pelissä on tarkoituksena estää ilmastonmuutosta pelaamalla erilaisia minipelejä, joissa pärjäämällä maailman lämpötilaa voi auttaa. Eri pelejä on aseteltu ympäri maailmaa. Alkuperäisessä versiossa on neljä erilaista peliä, joista on monia erilaisia tasoja maailman ympäri. 3D-versiossa on vain kolme erilaista peliä, jotka ovat puiden kasvatus, jäävuorten kokoaminen ja muurahaisten korsien hakeminen. Peliin voi myös ostaa erilaisia vinkkejä ympäristön säästämisestä. Vinkkejä on myös ympäri maailmaa. 3D-versiossa yksi muurahaistaso on sijoitettu Suomeen. Peli on julkaistu Nokialle ja Androidille.
Kylökkäänjärvi

| Kylökkäänjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°13′24″N, 25°06′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Luutajokeen 
Järvinumero:  35.787.1.026
Mittaustietoja
Pinnankorkeus:  136,3 m  
Rantaviiva:  0,585 km  
Pinta-ala:  2,26 ha  
Saaria:  ei saaria 
 fiKylökkäänjärvi 
Kylökkäänjärvi  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen .
Maantietoa

Järven pinta-ala on 2,3 hehtaaria ja se on 200 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 600 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 136,3 metriä mpy.
Coq

Coq on funktionaalisen ohjelmointiin perustuva todistusapuri. Sen avulla voidaan laatia formaaleja matemaattisia todistuksia, jotka tarkistetaan automaattisesti. Todistukset esitetään induktiivisten konstruktioiden kalkyyliin perustuvalla Gallina-ohjelmointikielellä.
Coqia käytetään mm. ohjelmistojen verifiointiin ja matematiikan formalisointiin. Coq on toteutettu OCaml-kielellä.
Koodiesimerkkejä

Määritellään luonnollisten lukujen tyyppi:
Inductive nat : Type :=
  | O : nat
  | S : nat -> nat.
Määritellään luonnollisten lukujen yhteenlasku:
Fixpoint plus (n m : nat) : nat :=
  match n with
  | O => m
  | S p => S (plus p m)
  end.
Osoitetaan, että määritellylle yhteenlaskufunktiolle pätee 



x
+
0
=
x


{\textstyle x+0=x}

 kaikilla 



x


{\textstyle x}

.
Theorem plus_n_O: forall n: nat, plus n O = n.
Proof.
  intros n.
  induction n.
  - simpl. reflexivity.
  - trivial. simpl. rewrite IHn. reflexivity.
Qed.
Merkittäviä sovellutuksia

Neliväriteoreeman Coq-todistus (2005)
Feitin-Thompsonin lauseen Coq-todistus (2012)
CompCert: Coqilla toteutettu ja verifioitu C-ohjelmointikielen kääntäjä.
Aiheesta muualla

Coqin kotisivu
Dead Calm – rasvatyyni

| Dead Calm – rasvatyyni> Dead Calm |
| --- | --- |

Ohjaaja:  Phillip Noyce
Käsikirjoittaja:   Charles Williams  Terry Hayes 
Tuottaja:   Terry Hayes  George Miller  Doug Mithcell 
Säveltäjä:  Graeme Revell
Kuvaaja:  Dean Semler
Leikkaaja:  Richard Francis-Bruce
Pääosat:   Sam Neill  Nicole Kidman  Billy Zane 
Valmistustiedot
Valmistusmaa:  Australia
Tuotantoyhtiö:  Village Roadshow Pictures
Levittäjä:  InterCom Netflix
Ensi-ilta:  7. huhtikuuta 1989 (Yhdysvallat)
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Dead Calm – rasvatyyni on vuonna 1989 ensi-iltansa saanut trillerielokuva, jonka pääosissa esiintyvät Sam Neill, Nicole Kidman ja Billy Zane. Elokuva kertoo avioparista, joka ottaa venereissulla kyytiinsä psykopaatiksi paljastuvan miehen.
Elokuva perustuu Charles Williamsin samannimiseen romaaniin.
The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Elitistin elokuva-arviossa Dead Calm – rasvatyyniä luonnehditaan yhtä tärkeäksi kuin mitä tahansa 1950–1960‑lukujen hitchcockilaista klassikkoa.
Lehtimuoto

Lehtimuoto eli lehtilavan yleinen muoto on yksi tärkeistä lehden ominaisuuksista kasvia tunnistettaessa ja sen lajia määritettäessä. Lehtien muoto kasvissa voi vaihdella selvästikin verson ja lehden iästä riippuen, kuten esimerkiksi metsähaavalla (Populus tremula), ja samassa kasvissa voi olla erimuotoisia lehtiä eri kohdissa kasvia. Kaiken kaikkiaan kasvien lehdet ovat hyvin monimuotoisia, ja lehtimuodon kuvailu sekä muotojen nimeäminen ovat toisinaan riippuvaisia kuvailijasta.
Lehden yleisen muodon lisäksi lehden tyvellä tai kärjessä saattaa olla jokin oma, pienempi muotonsa, joka ei käy ilmi lehden yleismuotoa kuvaavasta termistä. Tällöin lehden tyveä tai kärkeä voidaan kuvata erikseen omilla termeillään. Lehden tyvellä voi olla myös lajista riippuen erinäköisiä korvakkeita. Lehden muotoon liittyviä muita ominaisuuksia ovat lehtilaidan ulkonäkö sekä lehtiasento eli lehtien sijoittuminen toisiinsa nähden. Toisinaan lehden muotoa voidaan kuvata lehden liuskoittuneisuuden voimakkuudella, ja lehden liuskoiksi voidaan kutsua erilaisia lehtilavan ulokkeita lehdestä riippuen. Yleisesti ottaen hieman liuskoittunut vastaa tavallisesti muotona suurin piirtein pari- tai sormihalkoistaselvennä ja voimakkaasti tai syvään liuskoittunut pari- tai sormiosaista.
Lehti voi olla jakautunut useiksikin erillisiksi lehdyköiksi, jolloin kaikki lehdykät yhdessä muodostavat yhden lehden. Lehdyköiksi jakautuneet lehdet voivat olla joko pari- tai sormilehdykkäisiä ja lehdyköiksi jakautuminen voi olla tapahtunut useaan kertaan. Parilehdykkäisesti jakautuneet lehdet voivat olla lehdyköiltään joko tasaparisia, jolloin jokaiselle lehdykälle on symmetrisesti sitä vastaava lehdykkä, tai päättöparisia, jolloin lehden kärjessä on yksi pariton lehdykkä. Sormilehdykkäisiä lehtiä voidaan kutsua myös lehdyköiden lukumäärän perusteella, esimerkiksi kolmisormisiksi, tai vain yleisesti monisormisiksi. Lehdyköiksi jakautuminen ei aina ole täydellistä, ja osa lehdestä saattaa olla vain syvään liuskoittunut. Lehdykkäisyyden erottaminen syvästä liuskoittuneisuudesta on välillä vaikeaa ja tulkinnanvaraista, kuten esimerkiksi myrkkykeisolla (Cicuta virosa).
Useilla havupuilla tavattavat neulaset ovat kasvitieteellisesti lehtiä, jolloin niiden lehtimuoto on neulasmainen. Kaikkien havupuiden lehdet eivät kuitenkaan ole neulasmaisia; muun muassa monilla tuijilla (Thuja) on neulasia leveämpiä, suomumaisia lehtiä. Havupuiden lisäksi lehtimuodoltaan neulasmaisia lehtiä voi olla muillakin kasveilla, kuten esimerkiksi kasuariinoilla (Casuarina).
Lehtien ulkonäön termistöä > Yleisesti käytössä olevia lehtimuotoa kuvaavia termejä:

tasasoukka
suikea
puikea
vastapuikea
pyöreä
soikea
kilpimäinen
neulasmainen
kolmiomainen
vinoneliömäinen
munuaismainen
herttamainen
kielimäinen
lusikkamainen
pitkänpyöreä
pitkänomainen
parihalkoinen (hieman liuskoittunut)
parijakoinen (jokseenkin liuskoittunut)
pariosainen (voimakkaasti tai syvään liuskoittunut)
(kertaalleen) parilehdykkäinen (tasaparinen tai päättöparinen)
kaksi kertaa parilehdykkäinen (tasaparinen tai päättöparinen lehdyköiden tai pikkulehdyköiden tasolla)
kolme kertaa parilehdykkäinen (tasaparinen tai päättöparinen lehdyköiden tai pikkulehdyköiden tasolla)
sormihalkoinen (hieman liuskoittunut)
sormijakoinen (jokseenkin liuskoittunut)
sormiosainen (voimakkaasti tai syvään liuskoittunut)
sormilehdykkäinen (esimerkiksi kolmisorminen, nelisorminen, viisisorminen...)
kaksi kertaa sormilehdykkäinen (esimerkiksi kahteen kertaan kolmisorminen, nelisorminen, viisisorminen...)
kolme kertaa sormilehdykkäinen (esimerkiksi kolmeen kertaan kolmisorminen, nelisorminen, viisisorminen...)
Lehtien ulkonäön termistöä > Lehden kärkeä kuvaavia termejä:

pyöreä, pyöreäkärkinen
tylppä, tylppäkärkinen
typäkkä, typäkkäkärkinen
suippo, suippokärkinen
pitkäsuippuinen
otakärkinen
lanttokärkinen
Lehtien ulkonäön termistöä > Lehden tyveä kuvaavia termejä:

herttamainen, herttatyvinen
tylppä, tylppätyvinen
kiilamainen, kiilatyvinen
suippo, suippotyvinen
pyöreä, pyöreätyvinen
vino, vinotyvinen
nuolimainen, nuolityvinen
keihäsmäinen, keihästyvinen
Lehtien ulkonäön termistöä > Lehden kiinnittymistapaa kuvaavia termejä:

ruodillinen (lehtilapa on kiinni varressa lehtiruodilla)
ruoditon (lehtilapa on kiinni varressa ilman lehtiruotia)
johteinen (lehti yhtyy varteen suoraan ilman selvästi erillistä lehtikantaa tai -ruotia)
sepivä (osa lehtilavasta on kiertynyt osittain tai kokonaan varren ympärille)
I Lehtimuotoja, lehtiasentoja ja lehtien kiinnittymistapoja: 1. neulasmainen, 2. sirppimäinen, 3. pyöreä, 4. vinoneliömäinen, 5. puikea, pitkäsuippuinen, 6. viuhkamainen, 7. puikea, 8. ruusukkeellinen lehtiasento, 9. vuorottainen lehtiasento, 10. suikea, keihästyvinen, 11. sormijakoinen, 12. lusikkamainen, 13. puikea, otakärkinen, 14. suikea, 15. jalkamaisesti sormiliuskainen, 16. suikea, nuolityvinen, 17. kaksi kertaa parilehdykkäinen, tasaparinen, 18. tasasoukka, suikea, 19. kilpimäinen, 20. äimämäinen, 21. herttamainen, 22. pariosainen, 23. sepivä kiinnittymistapa, vuorottainen lehtiasento, 24. sormilehdykkäinen, kolmisorminen, 25. kielimäinen, kiilatyvinen, 26. vastaherttamainen, 27. parilehdykkäinen päättöparinen, 28. kolme kertaa parilehdykkäinen, 29. kolmiomainen, 30. vastapuikea, 31. parilehdykkäinen, tasaparinen, 32. vastapuikea, typäkkä, 33. sormiosainen, 34. soikea, 35. parijakoinen tai pariliuskainen, 36. puikea, vinotyvinen, 37. soikea, 38. parilehdykkäinen, tasaparinen, 39. munuaismainen, 40. kiehkurainen lehtiasento.

II Lehtilaitoja: 41. ripsilaitainen, 42. nyhälaitainen, 43. sahalaitainen, 44. hienohampainen, 45. toissahainen, 46. ehytlaitainen, 47. liuskainen, 48. sahalaitainen, 49. hienosahainen, 50. mutkalaitainen, 51. piikki- tai otalaitainen, 52. poimulaitainen.

III Lehtisuonituskuvioita: 53. sulkasuoninen, kaarevasuoninen, 54. sulkasuoninen, verkottunut, 55. suonitus halkihaaraista, 56. suonitus pitkittäistä 57. kourasuoninen, 58. silposuoninen, 59. sulkasuoninen, 60. verkkosuoninen, 61. kourasuoninen, kilpimäinen lehtimuoto.
Crixus

Crixus (kuollut 72 eaa) oli gallialainen gladiaattori ja yksi Spartacuksen johtaman orjakapinan komentajista. Crixus joutui nuorena  roomalaisten vangiksi ja orjaksi, ja hänet koulutettiin gladiaattoriksi Capuan gladiaattorikoulussa.
Vuonna 73 eaa Crixus osallistui orjien kapinaan gladiaattorikoulussa. Noin 70 orjaa pääsi pakoon. He valitsivat johtajikseen Spartacuksen, Crixuksen ja Oenomauksen. Kapina laajeni pian kolmanneksi orjasodaksi, kun heihin liittyi orjia ja maatyöläisiä ja alkuperäinen joukko kasvoi tuhansien miesten armeijaksi. Crixus johti vuonna 72 eaa kolmasosaa kapinallisten joukoista, mutta roomalaiset löivät heidät Garganus-vuorella ja Crixus sai taistelussa surmansa.
Cliftonville FC

Cliftonville Football & Athletic Club on jalkapalloseura Belfastin kaupungista. Seura on perustettu 20. syyskuuta 1879. Cliftonville FC pelaa kaudella 2021-2022 Pohjois-Irlannin korkeimmalla sarjatasolla Pohjois-Irlannin Valioliiga. Se on voittanut maansa mestaruuden viidesti (1906, 1910, 1998, 2013 ja 2014). Pohjois-Irlannin Cupin se on voittanut kahdeksan kertaa sekä Irlannin liigacupin viidesti.
Compact Macintosh

Macintosh 128K avasi yhteen koteloon rakennettujen Macintoshien malliston.
"Compact Macintosh" ja "Classic Macintosh" on yleiseen käyttöön levinnyt, epävirallinen termi, jolla tarkoitetaan yhteen koteloon pakattujen Macintosh-tietokoneiden malleja. Näissä Macintosheissa näyttö ja tietokoneen keskusyksikkö ovat samassa kotelossa. Apple Computer julkaisi malleja vuodesta 1984 90-luvun puoleen väliin saakka. Vuonna 1998 Apple avasi uudenlaisten, yksiin kuoriin pakattujen tietokoneiden sarjan esittelemällä iMacin.
Mallit

| malli | alusta | suoritin |
| --- | --- | --- |
| Macintosh 128K | Macintosh 128K | Motorola 68000 |
| Macintosh 512K | Macintosh 128K | Motorola 68000 |
| Macintosh 512Ke | Macintosh 128K | Motorola 68000 |
| Macintosh Plus | Macintosh 128K | Motorola 68000 |
| Macintosh XL | Lisa | Motorola 68000 |
| Macintosh SE | Macintosh SE | Motorola 68000 |
| Macintosh SE FDHD | Macintosh SE | Motorola 68000 |
| Macintosh SE/30 | Macintosh SE | Motorola 68030 |
| Macintosh Classic | Macintosh Classic | Motorola 68000 |
| Macintosh Classic II | Macintosh Classic | Motorola 68030 |
| Macintosh Color Classic | Macintosh Color Classic | Motorola 68030 |
| Macintosh Color Classic II | Macintosh Color Classic | Motorola 68030 |
Lähde: Apple
Huomiota

↑  Macintosh Classic on joukko Macintosh-tietokoneita. Vain osa sen malleista kuuluu Compact Macintoshien joukkoon.